CELEX: 52018PC0730
Language: sl
Date: 2018-11-05
Title: Predlog SKLEP SVETA o stališču, ki se v imenu Evropske unije zastopa v Skupnem svetu, ustanovljenem na podlagi Sporazuma o gospodarskem partnerstvu med Evropsko unijo in njenimi državami članicami na eni strani ter državami SADC, ki izvajajo SGP, na drugi strani, v povezavi s sprejetjem seznama arbitrov

EVROPSKA KOMISIJA
            Bruselj, 5.11.2018
            COM(2018) 730 final
            2018/0378(NLE)
            Predlog
            SKLEP SVETA
            o stališču, ki se v imenu Evropske unije zastopa v Skupnem svetu, ustanovljenem na podlagi Sporazuma o gospodarskem partnerstvu med Evropsko unijo in njenimi državami članicami na eni strani ter državami SADC, ki izvajajo SGP, na drugi strani, v povezavi s sprejetjem seznama arbitrov
            
               
         
         
            
               OBRAZLOŽITVENI MEMORANDUM
            
            
               1.Predmet urejanja predloga
            
            
               Ta predlog zadeva sklep o določitvi stališča, ki se v imenu Unije zastopa v Skupnem svetu v okviru Sporazuma o gospodarskem partnerstvu med Evropsko unijo in njenimi državami članicami na eni strani ter državami SADC (Južnoafriška razvojna skupnost), ki izvajajo SGP, na drugi strani, v povezavi s predvidenim sprejetjem seznama posameznikov, ki so pripravljeni in sposobni opravljati funkcijo arbitra.
            
            
               2.Ozadje predloga
            
            
               2.1.Sporazum o gospodarskem partnerstvu med Evropsko unijo in njenimi državami članicami na eni strani ter državami SADC, ki izvajajo SGP, na drugi strani
            
            
               Cilji Sporazuma o gospodarskem partnerstvu med Evropsko unijo in njenimi državami članicami na eni strani ter državami SADC, ki izvajajo SGP, so:
            
            
               (a)prispevati k zmanjšanju in izkoreninjenju revščine z vzpostavitvijo trgovinskega partnerstva, skladnega s ciljem trajnostnega razvoja, razvojnimi cilji tisočletja in Sporazumom iz Cotonouja; 
            
            
               (b)spodbujati regionalno povezovanje, gospodarsko sodelovanje in odgovorno upravljanje za vzpostavitev in izvajanje učinkovitega, predvidljivega in preglednega regionalnega regulativnega okvira za trgovino in naložbe med pogodbenicama in med državami SADC, ki izvajajo SGP; 
            
            
               (c)spodbujati postopno vključevanje držav SADC, ki izvajajo SGP, v svetovno gospodarstvo v skladu z njihovimi političnimi odločitvami in razvojnimi prednostnimi nalogami; 
            
            
               (d)izboljšati zmogljivost držav SADC, ki izvajajo SGP, v zvezi s trgovinsko politiko in vprašanji, povezanimi s trgovino; 
            
            
               (e)podpirati razmere za povečanje naložb in pobud zasebnega sektorja ter izboljšanje dobavne zmogljivosti, konkurenčnosti in gospodarske rasti v državah SADC, ki izvajajo SGP, ter 
            
            
               (f)krepiti obstoječe odnose med pogodbenicama na podlagi solidarnosti in skupnega interesa. 
            
            
               Sporazum se od 10. oktobra 2016 začasno uporablja med Evropsko unijo in njenimi državami članicami na eni strani ter Bocvano, Lesotom, Namibijo, Esvatinijem in Južno Afriko na drugi strani, od 4. februarja 2018 pa med Evropsko unijo in njenimi državami članicami na eni strani ter Mozambikom na drugi strani.
            
            
               2.2.Odbor za trgovino in razvoj
            
            
               Člen 100 Sporazuma ustanavlja Skupni svet in določa, da ta „nadzoruje in upravlja izvajanje tega sporazuma“. V členu 103 Sporazuma je določeno, da „[S]kupnemu svetu pri opravljanju njegovih nalog pomaga Odbor za trgovino in razvoj, ki ga sestavljajo predstavniki pogodbenic, običajno na ravni visokih uradnikov.“
            
            
               V členu 94 Sporazuma je določeno, da Odbor za trgovino in razvoj „pripravi seznam 21 posameznikov, ki so pripravljeni in sposobni opravljati funkcijo arbitra.“
            
            
               2.3.Predvideni akt Odbora za trgovino in razvoj
            
            
               Odbor za trgovino in razvoj na prvem srečanju, ki poteka, potem ko Skupni svet sprejme poslovnik navedenega odbora, sprejme odločitev glede priprave seznama posameznikov, ki so pripravljeni in sposobni opravljati funkcijo arbitra, na podlagi člena 94 Sporazuma (v nadaljnjem besedilu: predvideni akt).
            
            
               S predvidenim aktom naj bi se pripravil seznam enaindvajsetih posameznikov, ki bi lahko opravljali funkcijo arbitra v primeru postopka reševanja spora v skladu z delom III Sporazuma. Sprejetje tega seznama je ključno za dokončanje operativnega okvira za določbe Sporazuma, povezane z izogibanjem sporom in njihovim reševanjem.
            
         
         
            
               3.Stališče, ki se zastopa v imenu Unije
            
            
               V tem predlogu sklepa Sveta je določeno stališče, ki se v imenu Unije zastopa v Odboru za trgovino in razvoj, ustanovljenem na podlagi sporazuma med EU in državami SADC, ki izvajajo SGP, v zvezi s pripravo seznama posameznikov, ki so pripravljeni in sposobni opravljati funkcijo arbitra na podlagi člena 94 Sporazuma.
            
            
               Pogodbenici Sporazuma sta strinjali glede seznama posameznikov, ki so pripravljeni in sposobni opravljati funkcijo arbitra v skladu s členom 94 Sporazuma, ter da bi bilo treba osnutek odločitve Odbora za trgovino in razvoj ob upoštevanju postopkov odločanja EU sprejeti na prvem srečanju Odbora za trgovino in razvoj, ki bo potekal, potem ko bo Skupni svet sprejel poslovnik navedenega odbora, predvidoma v prvi polovici leta 2019. 
            
            
               Ta odločitev je ključna za operativnost določb iz dela III Sporazuma o izogibanju sporom in njihovem reševanju ter posledično za zagotavljanje nemotenega izvajanja Sporazuma. 
            
            
               4.Pravna podlaga
            
            
               4.1.Postopkovna pravna podlaga
            
            
               4.1.1.Načela
            
            
               V členu 218(9) Pogodbe o delovanju Evropske unije (PDEU) so predvideni sklepi o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.
            
            
               Pojem „akti s pravnim učinkom“ vključuje akte, ki imajo pravni učinek po pravilih mednarodnega prava, ki urejajo zadevni organ. Vključuje tudi instrumente, ki nimajo zavezujočega učinka v mednarodnem pravu, vendar lahko „odločilno vplivajo na vsebino ureditve, ki jo sprejme zakonodajalec Unije“
                  1
               .
            
            
               4.1.2.Uporaba v obravnavanem primeru
            
            
               Odbor za trgovino in razvoj je organ, ustanovljen s sporazumom, tj. Sporazumom o gospodarskem partnerstvu med Evropsko unijo in njenimi državami članicami na eni strani ter državami SADC, ki izvajajo SGP, na drugi strani.
            
            
               Akt, k sprejetju katerega se poziva Odbor za trgovino in razvoj, je akt s pravnim učinkom. Predvideni akt bo v skladu s členom 94 Sporazuma zavezujoč v mednarodnem pravu.
            
            
               Predvideni akt ne dopolnjuje ali spreminja institucionalnega okvira Sporazuma.
            
            
               Postopkovna pravna podlaga za predlagani sklep je zato člen 218(9) PDEU.
            
            
               4.2.Materialna pravna podlaga
            
            
               4.2.1.Načela
            
            
               Materialna pravna podlaga za sklep iz člena 218(9) PDEU je odvisna predvsem od cilja in vsebine predvidenega akta, glede katerega se v imenu Unije zastopa stališče. Če ima predvideni akt dva cilja ali elementa in če je eden od teh ciljev ali elementov prepoznaven kot glavni, drugi pa kot postranski, mora sklep iz člena 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element.
            
            
               4.2.2.Uporaba v obravnavanem primeru
            
            
               Glavni cilj in vsebina predvidenega akta se nanašata na skupno trgovinsko politiko.
            
            
               Materialna pravna podlaga za predlagani sklep je torej člen 207 PDEU.
            
         
         
            
               4.3.Sklep
            
            
               Pravna podlaga za predlagani sklep bi moral biti člen 207 PDEU v povezavi s členom 218(9) PDEU.
            
            
               2018/0378 (NLE)
            
            
               Predlog
            
            
               SKLEP SVETA
            
            
               o stališču, ki se v imenu Evropske unije zastopa v Skupnem svetu, ustanovljenem na podlagi Sporazuma o gospodarskem partnerstvu med Evropsko unijo in njenimi državami članicami na eni strani ter državami SADC, ki izvajajo SGP, na drugi strani, v povezavi s sprejetjem seznama arbitrov
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 207 v povezavi s členom 218(9) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Sporazum o gospodarskem partnerstvu med Evropsko unijo in njenimi državami članicami na eni strani ter državami SADC (Južnoafriška razvojna skupnost), ki izvajajo SGP, na drugi strani so Evropska unija in njene države članice podpisale 10. junija 2016 (v nadaljnjem besedilu: Sporazum). Od 10. oktobra 2016 se začasno uporablja med Evropsko unijo in njenimi državami članicami na eni strani ter Bocvano, Lesotom, Namibijo, Esvatinijem in Južno Afriko na drugi strani, od 4. februarja 2018 pa med Evropsko unijo in njenimi državami članicami na eni strani ter Mozambikom na drugi strani.
            
            
               (2)V skladu s členom 94(1) Sporazuma Odbor za trgovino in razvoj pripravi seznam posameznikov, ki so pripravljeni in sposobni opravljati funkcijo arbitra.
            
            
               (3)Odbor za trgovino in razvoj na prvem srečanju, ki poteka, potem ko Skupni svet sprejme poslovnik navedenega odbora, sprejme odločitev glede priprave seznama posameznikov, ki so pripravljeni in sposobni opravljati funkcijo arbitra.
            
            
               (4)Primerno je določiti stališče, ki naj se v imenu Unije zastopa v Odboru za trgovino in razvoj, saj bo predvideni sklep za Unijo zavezujoč.
            
            
               (5)Priprava seznama posameznikov, ki so pripravljeni in sposobni opravljati funkcijo arbitra, je določena v členu 94(1) Sporazuma –
            
            
               SPREJEL NASLEDNJI SKLEP:
            
            
               Člen 1
            
            
               Stališče, ki se v imenu Unije zastopa v Odboru za trgovino in razvoj, temelji na osnutku odločitve Odbora za trgovino in razvoj v zvezi s seznamom posameznikov, ki so pripravljeni in sposobni opravljati funkcijo arbitra, ki je priložen temu sklepu.
            
            
               Člen 2
            
            
               Ta sklep je naslovljen na Komisijo.
            
         
         
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  
                        Sodba Sodišča z dne 7. oktobra 2014 v zadevi Nemčija proti Svetu, C-399/12, ECLI: EU: C: 2014: 2258, točke 61 do 64. 
               
            
      
    ---documentbreak--- 
      
         
               EVROPSKA KOMISIJA
            Bruselj, 5.11.2018
            COM(2018) 730 final
            PRILOGA
            k
            predlogu sklepa Sveta
            o stališču, ki se v imenu Evropske unije zastopa v Skupnem svetu, ustanovljenem na podlagi Sporazuma o gospodarskem partnerstvu med Evropsko unijo in njenimi državami članicami na eni strani ter državami SADC, ki izvajajo SGP, na drugi strani, v povezavi s sprejetjem seznama arbitrov
            
               
         
         
            
               DODATEK 
            
            
               ODLOČITEV ŠT. 1 ODBORA ZA TRGOVINO IN RAZVOJ
            
            
               z dne ...
            
            
               o sprejetju seznama posameznikov, ki so pripravljeni in sposobni opravljati funkcijo arbitra
            
            
               ODBOR ZA TRGOVINO IN RAZVOJ JE –
            
            
               ob upoštevanju Sporazuma o gospodarskem partnerstvu med Evropsko unijo in njenimi državami članicami na eni strani ter državami SADC, ki izvajajo SGP, na drugi strani (v nadaljnjem besedilu: Sporazum), ki je bil 10. junija 2016 podpisan v Kasaneju, ter zlasti členov 100, 103, 94 in 104 Sporazuma –
            
            
               SPREJEL NASLEDNJO ODLOČITEV:
            
            
               1.V skladu z določbami iz Priloge se pripravi seznam posameznikov, ki so pripravljeni in sposobni opravljati funkcijo arbitra.
            
            
               2.Ta odločitev začne veljati na dan sprejetja.
            
            
               V … dne …
            
            
                     
                        
                           
                        Za Odbor za trgovino in razvoj
                     
                  
               
                     
                        Minister za trgovino ... 
                     
                  
                  
                     
                        Predstavnik EU
                     
                     
                     
                     
                  
               
               
            
               PRILOGA
            
            
               Seznam arbitrov iz člena 94 Sporazuma
            
            
               Arbitri, ki so jih izbrale države SADC, ki izvajajo SGP:
            
            
               1.Boitumelo Sendy Gofhamodimo 
            
            
               2.Leonard Moses Phuti
            
            
               3.Makong Tsotetsi
            
            
               4.Dr. Sakeus Akweenda 
            
         
         
            
               5.Odvetnik Faizel Ismail 
            
            
               6.Kholofelo Ngokoane Kugler
            
            
               7.Sodnik Nkululeko J. Hlophe 
            
            
               8.Samuel Jay Levy
            
            
               Arbitri, ki jih je izbrala EU:
            
            
               9.Jacques BOURGEOIS
            
            
               10.Claus-Dieter EHLERMANN
            
            
               11.Pieter Jan KUIJPER
            
            
               12.Giorgio SACERDOTI
            
            
               13.Laurence BOISSON DE CHAZOURNES
            
            
               14.Ramon TORRENT
            
            
               15.Michael Johannes HAHN
            
            
               16.Helène RUIZ FABRI
            
            
               Arbitri, ki sta jih skupaj izbrali pogodbenici (tuji državljani, ki lahko opravljajo funkcijo predsednika):
            
            
               17.Merit Janow
            
            
               18.Ichiro Araki
            
            
               19.Christian Häberli
            
            
               20.Claus von Wobeser
            
            
               21.Daniel Moulis